สงสัยว่าน้ำยาชุดตรวจแบบแยงจมูกกับแบบน้ำลายเหมือนกันไหมครับแล้วถ้าซื้อแบบแยงจมูกมาใช้น้ำลายตรวจได้ไหมครับ
สวัสดีค่ะ การตรวจหาการติดเชื้อโควิด-19 ในปัจจุบันสามารถทำได้หลายวิธี โดยหนึ่งในวิธีการตรวจหาเชื้อที่ทำได้ง่าย ทำได้เอง และใช้เวลารอผลเพียงไม่นาน คือ ชุดตรวจโควิด-19 ด้วยน้ำลาย ซึ่งเป็นการตรวจหาเชื้อด้วยตนเองเช่นเดียวกับการเก็บตัวอย่างสารคัดหลั่งทางโพรงจมูกทั้งสองวิธีในปัจจุบันถือว่ายอมรับทั้งคู่ และประสิทธิภาพใกล้เคียงกัน สามารถเลือกได้ตามความเหมาะสม สำคัญคือการแยงจมูกจะต้องแยงลึกให้สุดหรือตรงถึงไม้แยงที่มีขีดกำหนดมา หมุนไปมาประมาณ 10 รอบ และการเก็บน้ำลายควรพยายามบ้วนเอาน้ำลายที่อยู่ในคอลึกๆออกมาด้วย เพื่อให้ตรวจเจอเชื้อถ้ามีซึ่งชุดตรวจสองแบบจะมีเครื่องมือการทำที่ต่างกัน แนะนำการซื้อและใช้ให้ตรงตามที่ชุดตรวจกำหนด โดยปัจจุบันก็มีชุดตรวจที่สามารถใช้ได้ทั้งสองแบบแล้วเช่นกัน